Λάκκα Θεσπρωτίας

Η Λάκκα είναι ημιορεινό χωριό της περιφερειακής ενότητας Θεσπρωτίας σε υψόμετρο 180 μέτρα, το οποίο βρίσκεται Α.-ΝΑ. της Ηγουμενίτσας σε απόσταση 4,5 χλμ. (μέσω Γραικοχώρι) από αυτή. Η παλιά της ονομασία είναι Σαλίστα και έτσι ορίστηκε το 1919 με το ΦΕΚ 184Α - 19/08/1919 ως έδρα της ομώνυμης κοινότητας που ανήκε στο νομό Ιωαννίνων. Το 1929 με το ΦΕΚ 431Α - 12/12/1929 μετονομάστηκε σε Λάκκα και το 1937 με το ΦΕΚ 119Α - 01/04/1937 υπάχθηκε στον νεοϊδρυθέντα νομό Θεσπρωτίας. Σύμφωνα με το Σχέδιο Καλλικράτης μαζί με την Ηγουμενίτσα, την Εθνική Αντίσταση, τα Λιόφυτα και τα Πεστανιώτικα αποτελούν τη δημοτική κοινότητα Ηγουμενίτσας που υπάγεται στη δημοτική ενότητα Ηγουμενίτσας του δήμου Ηγουμενίτσας και σύμφωνα με την απογραφή του 2011 έχει πληθυσμό 3 μόνιμους κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10589 (σελ. 115 του pdf). Στην απογραφή του 2001 αριθμούσε 16 κατοίκους. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο.

 Παραπομπές 

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας